Општинско веће општине Уб, на основу члана 100. став 2. Статута општине Уб (''Службени гласник општине Уб'' број 4/2019)

 упућује грађанима, удружењима, стручној и осталој јавности

**Јавни позив**

**за учешће на јавној расправи о**

**Нацрту одлуке о боравишној такси**

 Општинско веће општине Уб, на седници одржаној 24. октобра 2019. годне донело је:

1. Закључак о спровођењу јавне расправе о Нацрту одлуке о боравишној такси:

 2. Програм о спровођењу јавне расправе о Нацрту одлуке о боравишној такси;

3. Образац за достављање примедби на Нацрту одлуке о боравишној такси;

 4. Нацрт одлуке о боравишној такси.

 Наведене документе можете преузети овде.



На основу члана 7. став 1. и 2. Закона о финасирању локалне самоуправе ("Службеном гласнику РС", број 62/2006, 47/2011, 93/2012, 83/2016, 104/2016 - други закон и 95/2018 - други закон) и члана 95. став 5. Статута општине Уб (''Службени гласник општине Уб'' број 4/2019), на предлог Општинске управе општине Уб,

Општинско веће општине Уб, 24. октобра 2019. године, доноси

**Закључак**

**о спровођењу јавне расправе**

**о Нацрту одлуке о боравишној такси**

**1.** Одређује се спровођење јавне расправе о Нацрту одлуке о боравишној такси, у даљем тексту: Нацрт одлуке.

**2.** Утврђује се Програм јавне расправе о Нацрту одлуке, који је саставни део овог закључка.

**3.** Јавна расправа о Нацрту одлуке одржаће се од 28. октобра 2019. године до 26. новембра 2019. године.

**4.** О извршењу овог закључка стареће се Општинска управа општине Уб.

|  |  |
| --- | --- |
| Општина Уб | Пред­сед­ник Већа |
| Општинско веће |  |
| Број: 06-54-7/2019-01 | Дарко Глишић |



 На основу члана 100. став 3. Статута општине Уб (''Службени гласник општине Уб'' број 4/2019),

Општинско веће општине Уб, 24. октобра 2019. године, утврђује

**Програм**

**о спровођењу јавне расправе**

**о Нацрту одлуке о боравишној такси**

**1.** У поступку припреме одлуке којом се уређује област локалних комуналних такси, Општинско веће општине Уб спроводи јавну расправу о Нацрту одлуке о боравишној такси, у даљем тексту: Нацрт одлуке.

**2.** Јавна расправа о Нацрту одлуке одржаће се од 28. октобра 2019. године до 26. новембра 2019. године.

**3.** Јавна расправа о Нацрту одлуке спроводи се достављањем, у писаној или ектронској форми, предлога, сугестија и мишљења учесника у јавној расправи.

**4. П**редлози, сугестије и мишљења достављају се Општинској управи општине Уб, на e-mail info@opstinaub.org.rs или поштом на адресу Општина Уб, Општинска управа општине Уб, Уб, Улица војводе Мишића 20б.

**5.** Учесници у јавној расправи су представници органа општине Уб, грађани, удружења грађана и друга заинтересована лица.

**6.** Програм јавне расправе о Нацрту одлуке, са прилозима, објављује се на интернет страници органа општине Уб.

**7.** По окончању јавне расправе, Општинска управа општине Уб сачиниће извештај који садржи све предлоге и сугестије изнете у јавној расправи, као и ставове Општинске управе општине Уб о поднетим предлозима и сугестијама са образложењем разлога за њихово прихватање, односно неприхватање и објавити на интернет страници органа општине Уб.

**8.** О извршењу овог закључка стареће се Општинска управа општине Уб.

|  |  |
| --- | --- |
| Општина Уб | Пред­сед­ник Већа |
| Општинско веће |  |
| Број: 06-54-8/2019-01 | Дарко Глишић |

**НАЦРТ**

На основу члана 6. тачка 3), члана 11. став 1. и члана 19. Закона о финансирању локалне самоуправе ("Службени гласник РС", бр. 62/06, 47/11, 93/12, 99/13 - усклађени динарски. износи, 125/14 - усклађени дин. износи, 95/15 - усклађени дин. износи, 83/16, 91/16 - усклађени дин. износи, 104/16 - др. закон, 96/17 - усклађени дин. износи, 89/18 - усклађени дин. износи и 95/18 - др. закон),

члана 73. став 1. Закона о угоститељству ("Службени гласник РС", број 17/2019) и

члана 40. тачка 33) Статута општине Уб ("Службени гласник општине Уб ", број 4/2019)

Скупштина општине Уб, \_\_\_\_ 2019. године , доноси

**Одлука о боравишној такси**

Члан 1.

Овом одлуком уводи се боравишна такса коју плаћа корисник услуге смештаја који изван свога места пребивалишта користи услугу смештаја у угоститељском објекту за смештај за коришћење комуналне, саобраћајне и туристичке инфраструктуре и супраструктуре на територији општине Уб.

Члан 2.

Боравишну таксу корисник услуга плаћа за сваки дан боравка у угоститељском објекту за смештај у износу од 100,00 динара.

Наплату боравишне таксе од корисника услуге, наплаћује субјект који пружа услугу смештаја (у даљем тексту: давалац смештаја).

Боравишна такса се наплаћује истовремено са наплатом услуге смештаја.

Давалац смештаја дужан је да у рачуну за услугу смештаја посебно искаже износ боравишне таксе.

Члан 3.

Изузетно од члана 2. ове одлуке боравишну таксу плаћа угоститељ, који као физичко лице пружа услуге смештаја у објектима домаће радиности и сеоском туристичком домаћинству.

Боравишну таксу из става 1. овог члана физичко лице плаћа у утврђеном годишњем износу у складу са актом Владе, којим се утврђују ближи услови и начини висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као начин и рокови плаћања.

Члан 4 .

Средства од наплаћене боравишне таксе давалац смештаја уплаћује на прописан рачун јавнoг прихода, до петог у месецу, за претходни месец.

Ако давалац смештаја не наплати боравишну таксу, дужан је да на свој терет уплати износ ненаплаћене боравишне таксе у року од 15 дана, рачунајући од дана утврђене обавезе.

Члан 5.

Бoрaвишну тaксу нe плaћajу:

1) дeцa дo седам гoдинa стaрoсти;

2) лицa упућeнa нa бaњскo и климaтскo лeчeњe, oднoснo спeциjaлизoвaну рeхaбилитaциjу oд нaдлeжнe лeкaрскe кoмисиje;

3) oсoбe сa инвaлидитeтoм сa тeлeсним oштeћeњeм oд нajмaњe 70%, вojни инвaлиди oд првe дo пeтe групe, цивилни инвaлиди рaтa oд првe дo пeтe групe, слeпa лицa, лицa oбoлeлa oд дистрoфиje, и срoдних мишићних и нeурoмишићних oбoљeњa, пaрaплeгиje и квaдриплeгиje, цeрeбрaлнe и дeчje пaрaлизe, мултиплeкс склeрoзe, oсoбe oмeтeнe у рaзвojу, oсoбe oбoлeлe oд мaлигнe бoлeсти, инсулин зaвиснe шeћeрнe бoлeсти, психoзe, eпилeпсиje, хeмoфилиje, трajнe хрoничнe бубрeжнe инсуфициjeнциje нa диjaлизи, oсoбe кoje сe лeчe у вeзи сa ХИВ инфeкциjoм, тубeркулoзoм, цистичнoм фибрoзoм, aутoимуним систeмским бoлeстимa, кao и прaтилaц нaвeдeних oсoбa;

4) учeници и студeнти кojи oргaнизoвaнo бoрaвe у угoститeљскoм oбjeкту зa смeштaj рaди извoђeњa спoртскo-рeкрeaтивних и других aктивнoсти пo прoгрaму министaрствa нaдлeжнoг зa пoслoвe прoсвeтe, студeнти кojи oргaнизoвaнo бoрaвe у угoститeљскoм oбjeкту зa смeштaj рaди извoђeњa oбaвeзнe нaстaвe у склaду сa нaстaвним плaнoм oбрaзoвнe устaнoвe, кao и учeсници рeпубличких и рeгиoнaлних тaкмичeњa у знaњу и вeштинaмa;

5) стрaни држaвљaни кojи су пo мeђунaрoдним кoнвeнциjaмa и спoрaзумимa oслoбoђeни плaћaњa тaксe;

6) лицa кoja нeпрeкиднo бoрaвe у oбjeкту зa смeштaj дужe oд 30 дaнa.

Бoрaвишну тaксу умaњeну зa 50% плaћajу лицa oд седам дo 15 гoдинa стaрoсти.

Лицa из стaвa 1. нe плaћajу бoрaвишну тaксу aкo пoднeсу дoкaз дa су испуњeни услoви из стaвa 1. oвoг члaнa (члaнскa кaртa, пoтврдa шкoлe, oднoснo oбрaзoвнe устaнoвe, упут лeкaрскe кoмисиje и другo).

Члан 6.

Средства од наплаћене боравишне таксе на територији града Београда приход су буџета општине Уб.

Члaн 7.

У пoглeду нaчинa утврђивaњa бoрaвишнe тaксe, oбрaчунaвaњa, зaстaрeлoсти, нaплaтe и принуднe нaплaтe, рoкoвa зa плaћaњe, oбрaчунa кaмaтe и oстaлoг штo ниje прeдвиђeнo oвoм oдлукoм схoднo сe примeњуjу oдрeдбe зaкoнa кojим сe урeђуje пoрeски пoступaк и пoрeскa aдминистрaциja, aкo зaкoнoм кojим сe урeђуje oблaст угоститељства ниje друкчиje oдрeђeнo.

Члaн 8.

Дaнoм пoчeткa примeнe oвe oдлукe прeстaje дa вaжи Oдлукa o бoрaвишнoj тaкси ("Службeни гласник општоине Уб ", број 5/2009).

Члан 9 .

Ова одлука ступа на снагу осмог дана од дана објављивања у "Службеном гласнику општине Уб", а примењује се од 1. јанура 2020. године.

|  |  |
| --- | --- |
|  Оп­шти­на Уб | Председник Скупштине |
|  Скуп­шти­на оп­шти­не |  |
| Број \_\_\_\_-\_\_/2019-01 | Александар Дамњановић |

 **Закон о угоститељству**

Закон је објављен у "Службеном гласнику РС", бр. 17/2019 од 14.3.2019. године, а ступио је на снагу 22.3.2019, осим одредаба чл. 30-36. и члана 72. став 1. овог закона које се примењују од 1. јула 2019. године.

Боравишна такса

Члан 70.

Боравишну таксу плаћа корисник услуге смештаја који изван свог места пребивалишта користи услугу смештаја у угоститељском објекту за смештај за коришћење комуналне, саобраћајне и туристичке инфраструктуре и супраструктуре на подручју јединице локалне самоуправе.

Боравишна такса плаћа се за сваки дан боравка у угоститељском објекту за смештај.

Наплату боравишне таксе од корисника услуге, наплаћује субјект који пружа услугу смештаја (у даљем тексту: давалац смештаја).

Боравишна такса се наплаћује истовремено са наплатом услуге смештаја.

Давалац смештаја дужан је да у рачуну за услугу смештаја посебно искаже износ боравишне таксе.

Члан 71.

Изузетно од члана 70. овог закона боравишну таксу плаћа угоститељ, који као физичко лице пружа услуге смештаја у објектима домаће радиности и сеоском туристичком домаћинству.

Боравишну таксу из става 1. овог члана физичко лице плаћа у утврђеном годишњем износу на прописан начин.

Члан 72.

Средства од наплаћене боравишне таксе давалац смештаја уплаћује до петог у месецу за претходни месец.

Ако давалац смештаја не наплати боравишну таксу, дужан је да на свој терет уплати износ ненаплаћене боравишне таксе у року од 15 дана, рачунајући од дана утврђене обавезе.

Члан 73.

Висину боравишне таксе утврђује јединица локалне самоуправе у зависности од категорије туристичког места или у различитој висини по деловима општине, односно града у зависности од изграђености комуналне, саобраћајне и туристичке инфраструктуре.

Ако се објекат за смештај не налази на територији туристичког места, јединица локалне самоуправе утврдиће висину боравишне таксе за најнижу категорију туристичког места.

Члан 74.

Боравишну таксу не плаћају:

1) деца до седам година старости;

2) лица упућена на бањско и климатско лечење, односно специјализовану рехабилитацију од стране надлежне лекарске комисије;

3) особе са инвалидитетом са телесним оштећењем од најмање 70%, војни инвалиди од прве до пете групе, цивилни инвалиди рата од прве до пете групе, слепа лица, лица оболела од дистрофије и сродних мишићних и неуромишићних обољења, параплегије и квадриплегије, церебралне и дечје парализе и мултиплекс склерозе, особе ометене у развоју, као и пратилац наведених особа;

4) ученици и студенти који организовано бораве у угоститељском објекту за смештај ради извођења спортско-рекреативних и других активности по програму министарства надлежног за послове просвете, студенти који организовано бораве у угоститељском објекту за смештај ради извођења обавезне наставе у складу са наставним планом образовне установе, као и учесници републичких и регионалних такмичења у знању и вештинама;

5) страни држављани који су по међународним конвенцијама и споразумима ослобођени плаћања таксе;

6) лица која непрекидно бораве у објекту за смештај дуже од 30 дана.

Боравишну таксу умањену за 50% плаћају лица од седам до 15 година старости.

Лица из става 1. овог члана не плаћају боравишну таксу ако поднесу доказ да су испуњени услови из става 1. овог члана (чланска карта, потврда школе, односно образовне установе, упут лекарске комисије и др.).

Јединица локалне самоуправе може својом одлуком да прошири круг лица из става 1. тач. 2) и 3) овог члана.

Члан 75.

Влада за сваку категорију туристичког места посебно утврђује највиши и најнижи износ боравишне таксе.

Влада ближе прописује услове и начин утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начин и рокове плаћања.

Члан 76.

Средства од наплаћене боравишне таксе су приход буџета јединице локалне самоуправе на чијој територији су пружене услуге смештаја.

**ОБРАЗАЦ**

**ПРИМЕДБЕ (ПРЕДЛОЗИ, СУГЕСТИЈЕ И МИШЉЕЊА) НА ТЕКСТА**

**НАЦРТА ОДЛУКЕ**

**О** **БОРАВИШНОЈ ТАКСИ**

|  |
| --- |
| Орган/организација/заинтересовано лице: Седиште и адреса: Име и презиме лица које доставља предлоге:Контакт телефон: Е-пошта: Датум:  |

1. Начелне примедбе на текст Нацрта одлуке о боравишној такси

|  |
| --- |
|  |

2. Примедбе у појединостима (наводе се примедбе на конкретне чланове Нацртаодлуке о боравишној такси**)**

|  |
| --- |
|  |

3. Образложење предлога за унапређење Нацртаодлуке о боравишној такси

|  |
| --- |
|  |